**Харолд 220323**

**Мен сені сүйемін**

***"Егде әйелдер қыз-келіншектерді күйеулері мен балаларын сүйіп, 5байсалды, кіршіксіз таза, үй шаруасына ұқыпты әрі мейірімді болып, күйеулеріне мойынсұнуға жігерлендіріп үйретсін. Осылайша олар Құдай сөзінің жамандалуына жол бермесін."***

**(Титке 2:4-5)**

Менің әкем қарым-қатынас туралы сабақ бергенде, ол күлкілі де, қайғылы да және көптеген қарым-қатынастарда таныс болып көрінетін әзіл айтатын. Бір әйелге: «Күйеуің саған «Мен сені сүйемін» деп соңғы рет қашан айтты?» деген сұрақ қойылған еді. Ол: «Бірнеше жылдар бұрын!» деп жауап берді. Сосын сол сұрақты сол әйелдің күйеуінен сұраған кезде, ол дәл сондай жауап берді: «Мен оған үйленгенде оны жақсы көретінімді айттым«және егер мен ойымды өзгертсем, оған міндетті түрде айтамын», - деді ол.

Әрине, «мен сені сүйемін» сөзін сөзбен де, сөзсіз де жеткізуге болады. Доктор Гари Чепман жанасу, сыйлықтар, қызмет көрсету әрекеттері, жігерлендіретін сөздер және сапалы бірге уақыт өткізу деп сипаттайтын бес «махаббат тілдері» бар екенін түсіндіреді. Кейбір мәдениеттерде сүйіспеншілік ешқашан да ауызша айтылмайды, сондықтан ата-аналары, әсіресе әкелері кішкентай кезде баласына ауызша сүйіспеншілік білдірмеген үйлерден келген адамдарға мұны істеу қиын болуы мүмкін.

Сүйіспеншілік - әуел бастан-ақ Құдайдың идеясы болды. Киелі кітапта «Өйткені Құдай адамзатты сондай қатты сүйгендіктен... (Жохан 3:16) және «Біз сүйеміз, себебі Ол бізді алдымен сүйді» деп жазылған ғой. (Жоханның 1-хаты 4:19). Құдай бізді терең эмоционалды қажеттіліктеріміздің бірі - сүйіспеншілікті беру және қабылдау болатындай етіп жаратты. Бізге бұл күн сайын қажет және Исаға сенушілер сүйіспеншіліктің осы қасиеттерімен танымал болуы керек.

Сіз соңғы рет қашан «Мен сені жақсы көремін» немесе «Мен сені жақсы көретінімді білдіру үшін саған не істей аламын?»деп айттыңыз немесе сұрадыңыз. Бұл жұбайыңызды, балаларыңызды, ата-анаңызды, бауырларыңызды немесе достарыңызды құшақтау, олардың көңілдерін көтеру немесе ерекше қандай да бір әрекет ету болуы мүмкін.